McDonnell Douglas MD-83 (N880DP)の写真 ✈ FlightAware
5 投票数 (4.60 平均) と 1,064 閲覧数
36 of N880DP 2623 of MD83 892 at KGSP Noordwes-hoë geskors oor R150 m. by VBS | Netwerk24
Deur Susan Cilliers 25 Julie 2019 16:29
Die raad van die distriksmunisipaliteit wat die Vryburg-omgewing bedien, het sy munisipale bestuurder ’n tweede keer vanjaar geskors omdat hy glo R150 miljoen by die nou omstrede VBS Mutual-bank belê het.
Joseph Motlhasedi, woordvoerder van die dr. Ruth Segomotsi Mompati-distriksmunisipaliteit in Noordwes, het Donderdag by navraag gesê Boitumelo Mahlangu, die uitvoerende burgemeester, is verlede week boonop vir 30 dae op spesiale verlof geplaas omdat sy glo nie raadsbesluite uitgevoer het nie.
Dit sluit onder meer in dat sy na bewering op eie houtjie besluit het om Jerry Mononela, die geskorste munisipale bestuurder, weer aan te stel sonder dat sy dit met die raad bespreek het. “Dit het die munisipaliteit se naam skade berokken,” sê Motlhasedi.
Volgens hom is Mononela reeds in Maart vanjaar weens die belegging by VBS geskors, en is dié skorsing nou verleng.
“Hy het die eerste sitting van sy tugverhoor verlede maand (in Junie) bygewoon, maar nie opgedaag vir die tweede sitting op 12 Julie nie. Daarna het hy skielik weer vir diens opgedaag voordat die tugverhoor afgehandel is. Hy het homself in sy kantoor wat gesluit was, ingedwing.”
Mpho Mothibi is as waarnemende munisipale bestuurder aangestel en Kgalalelo Sereko as waarnemende uitvoerende burgemeester.
Mononela en Mahlangu het nie hul selfone beantwoord of op boodskappe gereageer toe hulle vir kommentaar genader is nie.
Meer oor: Noordwes | Skorsing | Munisipaliteit | Munisipale Bestuurder